гориво, считано от 1 януари 2020 г., съдържанието на сяра се ограничава до 0,5 %. Поради това е необходимо позиция 2710 по КН да бъде адаптирана съобразно тази нова прагова стойност.
 (9)
 За да се улесни изчисляването на приложимата митническа ставка при вноса на някои продукти, включени в позиции 2009, 3302 и 9111, е необходимо за тези продукти да се създаде допълнителна мерна единица.
 (10)
 В интерес на яснотата е целесъобразно също така да се направят някои незначителни промени, за да се уеднаквят различните езикови версии на текста на подпозиции 4104 41 11, 4104 49 11, 4105 30 10 и 4106 22 10.
 (11)
 За да се осигури по-добро наблюдение на търговията в рамките на кодове по КН 7307 19 10 и 7325 99 10, е необходимо да се измени описанието на стоките, така че в него да се включат всички продукти от чугун.
 (12)
 Във връзка с усилията за ограничаване на глобалното изменение на климата е необходимо да се наблюдава въздействието, което оказва върху климата търговията с флуорсъдържащи парникови газове, и съответно да се създадат нови кодове по ТАРИК в приложение 10 от част трета („Тарифни приложения“) на приложение I към Регламент (ЕИО) No 2658/87.
 (13)
 С действие от 1 януари 2020 г., приложение I към Регламент (ЕИО) No 2658/87 следва да бъде заменено от пълна и актуална версия на КН заедно с автономните и конвенционалните митнически ставки, които произтичат от мерките, приети от Съвета или от Комисията.
 (14)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕИО) No 2658/87 се заменя с текста в приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 януари 2020 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 9 октомври 2019 година.
 За Комисията
 Председател
 Jean-Claude JUNCKER
 (1) ОВ L 256, 7.9.1987 г., стр. 1.
 (2) Решение (ЕС) 2016/971 на Съвета от 17 юни 2016 г. за сключване, от името на Европейския съюз, на Споразумение под формата на Декларация относно разширяването на търговията с продукти на информационните технологии (СИТ) (ОВ L 161, 18.6.2016 г., стр. 2).
 (3) Директива (ЕС) 2016/802 на Европейския парламент и на Съвета от 11 май 2016 г. относно намаляването на съдържанието на сяра в определени течни горива (OB L 132, 21.5.2016 г., стр. 58)
 ПРИЛОЖЕНИЕ 1
 КОМБИНИРАНА НОМЕНКЛАТУРА
 СЪДЪРЖАНИЕ
 ЧАСТ ПЪРВА — УВОДНИ РАЗПОРЕДБИ
 Раздел I — Общи правила
 А.
 Общи правила за тълкуване на Комбинираната номенклатура
 9
 Б.
 Общи правила относно ставките на митата
 10
 В.
 Общи правила, прилагани относно номенклатурата и ставките на митата
 11
 Раздел II — Специални разпоредби
 А.
 Стоки за някои категории кораби, лодки и други плавателни съдове или за сондажни или производствени платформи
 11
 Б.
 Граждански въздухоплавателни средства и стоки, предназначени за гражданската авиация
 13
 В.
 Фармацевтични продукти
 15
 Г.
 Единна ставка
 16
 Д.
